GoldenEye 007 (2010)

GoldenEye 007 er et førstepersonsskytespill til Wii utviklet av Eurocom, som kom ut i 2010. Det kom også ut en versjon til Nintendo DS utviklet av n-Space. Spillet er basert på GoldenEye 007 til Nintendo 64, og dermed igjen James Bond-filmen GoldenEye.

En versjon til PlayStation 3 og Xbox 360, kalt GoldenEye 007: Reloaded, kom ut i 2011.

Handling 
Midt mellom Quantum of Solace og Skyfall får MI6-agentene James Bond og Alec Trevelyan i oppgave av M å infiltrere et anlegg som produserer kjemiske våpen i Arkhangelsk, Russland, som de mistenker blir brukt av en terrorist-celle for å angripe britiske ambassader over hele verden. Men oppdraget deres går snart galt når Trevelyan blir tatt til fange og skutt av general Ourumov. James Bond kommer seg unna ved å detonere eksplosiver han hadde plassert over hele anlegget, før han flykter fra Arkhangelsk via et fly.

Senere viser det seg at general Ourumov har kontakt med den russiske gangsteren Valentin Zukovsky, samtidig som Ourumov forsøker å skaffe seg et helikopter som har blitt modifisert for å overleve en elektromagnetisk puls. En motvillig Zukovsky tar med seg Bond til en våpen-messe i Dubai, kort tid før Zukovsky blir myrdet av Xenia Onatopp - en agent for Ourumov, som utgir seg for å være en servitør. Onatopp og Ourumov får tak i et helikopter, som MI6 klarer å spore til en base i Sibir. Bond klarer ikke å forhindre tyveriet av en GoldenEye-satellitt, som blir detonert av Ourumov. Men Bond redder dataprogrammerer Natalya Simonova, før begge to blir arrestert av det russiske militæret.

Den russiske forsvarsministeren Dmitri Mishkin mistenker at James Bond og Natalya Simonova var ansvarlige for GoldenEye-eksplosjonen, og han forhører dem i St. Petersburg. Mishkin blir imidlertid myrdet av Ourumov, som deretter bortfører Natalya. Bond oppdager snart at Trevelyan faktisk hadde overlevd henrettelsen, og at han nå var hjernen bak tyveriet av GoldenEye. Det viser seg at han planlegger å bruke GoldenEye-satellitten for å rane Londons banker, noe han håper kommer til å fullstendig ødelegge deres økonomi.

Referanser

Eksterne lenker 

 

James Bond-spill
Videospill fra 2010
Førstepersonsskytespill
PlayStation 3-spill
Xbox 360-spill
Wii-spill
Nintendo DS-spill
Videospill utviklet i Storbritannia
Videospill utviklet i USA
Videospill lagt til London